Diari Oficial de la Generalitat Valenciana


Sumari del DOGV 9013, del 04-02-2021 (2021/919)

RESOLUCIÓ de 28 de gener de 2021, de la Direcció General d'Agricultura Ramaderia i Pesca, per la qual s'adopten mesures de protecció en relació amb la influença aviària.
-------------------------------------------------------------------------------------------------------------------------------------------------------------------------

### Dades del document

Número de DOGV
:   9013

Data del DOGV
:   04-02-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/919


Data del document
:   28-01-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * avicultura

RESOLUCIÓ de 28 de gener de 2021, de la Direcció General d'Agricultura Ramaderia i Pesca, per la qual s'adopten mesures de protecció en relació amb la influença aviària. [2021/919]  
El Ministeri d'Agricultura, Pesca i Alimentació ha fet una valoració de l'augment de risc d'influença aviària a Espanya en vista de la situació de la malaltia en el nord d'Europa, on s'observa un augment considerable de casos d'influença aviària altament patògena (IAAP) H5N8, tant en ocells de corral com en ocells silvestres.  
Els principals factors que determinen el risc d'introducció i circulació de virus d'influença aviària en el Regne d'Espanya són la situació epidemiològica de la influença aviària als països del nostre entorn i la presència d'aiguamolls amb abundància d'ocells silvestres migratoris a Espanya.  
El Ministeri d'Agricultura, Pesca i Alimentació recorda la necessitat de reforçar les mesures de bioseguretat en les explotacions avícoles, especialment aquelles destinades a evitar el contacte directe i indirecte amb ocells silvestres, així com reforçar la vigilància passiva en les explotacions, no sols en els municipis d'annex II, sinó també a fi de permetre reforçar les mesures de bioseguretat en els municipis descrits en l'annex III i en altres territoris, en cas de considerar-se necessari després de la pertinent anàlisi de risc en l'àmbit nacional o territorial.  
  
La Direcció General d'Agricultura i Ramaderia ja va publicar la Resolució de 18 de novembre de 2020, del director general d'Agricultura, Ramaderia i Pesca, per la qual se suspén l'autorització de l'ús d'ocells de l'ordre dels anseriformes com a reclam durant la caça d'ocells en els municipis de la Comunitat Valenciana inclosos en l'annex II, de l'Ordre APA/2442/2006, de 27 de juliol, per a la temporada de caça 2020-2021 i a través del Servei de Producció i Sanitat Animal va donar instruccions als serveis veterinaris oficials per a establir una vigilància de les explotacions avícoles incloses en l'annex II.  
Vist el que s'estableix en l'Ordre PGH4614/2006, per la qual s'estableixen mesures específiques de protecció en relació amb la influença aviària, quant a l'obligatorietat d'adoptar mesures determinades per resultat desfavorable en una anàlisi de risc, escau l'adopció de mesures en les explotacions ramaderes de la Comunitat Valenciana.  
Vista l'Ordre APA/19/2021, de 18 de gener, per la qual es modifica l'Ordre APA/2442/2006, de 27 de juliol, per la qual s'estableixen mesures específiques de protecció en relació amb la influença aviària introdueix un nou apartat tres en l'article 1 que queda d'aquesta manera:  
«3. Les disposicions d'aquesta ordre s'entendran sense perjudici de mesures més restrictives que puguen establir-se per les autoritats competents de les comunitats autònomes o ciutats de Ceuta i Melilla, amb base en una anàlisi del risc dut a terme per les esmentades autoritats competents en els seus territoris respectius.»  
I un nou apartat tres en l'article 4 que queda així:  
«3. No obstant el que s'estableix en apartat anterior, l'autoritat competent podrà determinar d'adoptar addicionalment les mesures específiques establides en l'article 5.1, basant-se en una avaluació del risc actualitzada d'introducció i circulació del virus de la influença aviària en les zones d'especial vigilància.»  
Considerant que la situació geogràfica de la Comunitat Valenciana respecte a les rutes d'ocells migradors hivernants del nord i centre d'Europa, així com la presència d'aiguamolls amb abundància d'ocells silvestres migratoris en aquesta època de l'any, fa necessària una actualització de les mesures, i atorgarà la normativa la possibilitat d'incorporar mesures de bioseguretat addicionals amb base en una anàlisi del risc d'introducció i circulació del virus a través les rutes migratòries d'ocells.  
Considerant que el sector empresarial avícola i les organitzacions professionals sol·liciten un reforçament de les mesures de bioseguretat per a garantir la sanitat animal de les seues explotacions i el seu mitjà de vida.  
La Direcció General d'Agricultura, Ramaderia i Pesca, d'acord amb el que s'estableix en el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat i el Decret 176/2020, de 30 d'octubre, del Consell d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, és autoritat competent en matèria de Sanitat Animal, que desenvolupa a través de la Subdirecció General d'Agricultura i Ramaderia i el Servei de Producció i Sanitat Animal els programes de vigilància i lluita enfront de la influença aviària que corresponen a la Conselleria d'Agricultura, Desenvolupament Rural, Emergència Climàtica i Transició Ecològica.  
Per tot això, aquesta direcció general resol:  
  
Primer  
Aplicar les següents mesures en municipis de l'annex II i annex III de l'Ordre APA/2442/2006, de 27 de juliol.  
1. Els titulars d'explotacions avícoles reforçaran les mesures de bioseguretat en les explotacions avícoles. Sense menyscapte que es puga fer algun tipus de recordatori a títol informatiu a aquestes explotacions avícoles; es confirmarà el compliment de normativa aplicable quant a les mesures de bioseguretat aplicades en visites a explotacions avícoles ja programades en altres plans de control per part dels veterinaris d'inspecció pecuària de les Oficines Comarcals Agràries i es visitara i inspeccionara a la resta d'explotacions avícoles corresponents als municipis de l'annex II i de l'annex III per a verificar el compliment de les mesures de bioseguretat.  
2. Prohibició de cria d'ànecs i oques amb altres espècies d'ocells de corral.  
3. Prohibició de cria d'ocells de corral a l'aire lliure. En cas que algun titular d'explotació estiguera interessat a mantindre aquesta forma de cria, el veterinari d'inspecció pecuària estendrà acta d'inspecció fent constar que l'explotació presenta dispositius adequats que impedeixen l'entrada d'ocells silvestres i per tant el seu contacte amb els animals de producció, inclosa la zona on són alimentats i abeuren.  
  
4. Prohibició de donar aigua a ocells de corral procedent de depòsits d'aigua als quals puguen accedir ocells silvestres, excepte en cas que es tracte aquesta aigua a fi de garantir la inactivació de possibles virus d'influença aviària.  
5. Els depòsits d'aigua situats en l'exterior requerits per motius de benestar animal per a determinats ocells de corral quedaran prou protegits contra els ocells aquàtics silvestres.  
6. Prohibició de presència d'ocells de corral o d'un altre tipus d'ocells captius en els centres de concentració definits en l'article 3.7 de la Llei 8/2003, de 24 d'abril, de sanitat animal, inclosos els certàmens ramaders, mostres, exhibicions i celebracions culturals, així com qualsevol concentració d'ocells de corral o un altre tipus d'ocells captius a l'aire lliure. Referent a això, no es consideraran ocells captius els ocells mantinguts en un establiment autoritzat per a la seua venda a particulars com a ocells de companyia, ni aquells ocells de corral mantinguts en un establiment comercial per a la seua posterior venda al detall a particulars. No obstant això, la direcció territorial corresponent de la Conselleria d'Agricultura, Desenvolupament Rural, Emergència Climàtica i Transició Ecològica, en matèria de sanitat animal, podrà autoritzar aquestes concentracions sempre que s'efectue una avaluació del risc que done un resultat favorable.  
7. Comprovació per part dels veterinaris d'inspecció pecuària de les oficines comarcals agràries que les dades existents en el Registre Explotacions Ramaderes de les explotacions situades en els municipis inclosos en els annexos II i III estan actualitzats (cens). En cas de no estar-ho, es reclamarà la seua actualització per part del titular sobre la base del que s'estableix en l'article 4 del Reial decret 479/2004 de 26 de març.  
8. Queda prohibida la utilització d'ocells dels ordres anseriformes i caradriformes com a reclam durant la caça d'ocells  
  
Segon  
Aquestes mesures són aplicables des de l'endemà de la publicació d'aquesta resolució i fins a l'1 de març de 2021.  
  
Tercer  
Les explotacions ramaderes d'ocells camperols o ecològics poden comercialitzar els productes amb la referència concreta al sistema de cria que es produeix en l'explotació (camperols o ecològics) durant el període de restricció, sempre que tinguen les dades del registre correctament actualitzades.  
  
Quart  
Segons el que es disposa en l'article 5 de la Llei 8/2003, de 24 d'abril, de sanitat animal, qualsevol persona, física o jurídica, pública o privada, estarà obligada a comunicar als serveis veterinaris oficials, de manera immediata, tots els focus que tinga coneixement de malalties de caràcter epizoòtic i en aquest cas totes les troballes de cadàvers d'ocells silvestres d'espècies aquàtiques seran comunicats als serveis veterinaris oficials per a descartar la presència de virus de la influença aviària altament patògena en aquests.  
  
La present resolució no exhaureix la via administrativa i contra aquesta pot interposar-se, en el termini d'un mes a comptar des de l'endemà de la notificació o publicació, un recurs d'alçada davant del secretari autonòmic d'Agricultura i Desenvolupament Rural, de conformitat amb el que es disposa en els articles 121 i 122 de la Llei 39/2015, de 10 d'octubre, del procediment administratiu comú de les administracions públiques.  
  
València, 28 de gener de 2021.- El director general d'Agricultura, Ramaderia i Pesca: Antonio Quintana Martínez.